CELEX: 62013TN0555
Language: hr
Date: 2013-10-21 00:00:00
Title: Predmet T-555/13: Tužba podnesena 21. listopada 2013. — MHCS protiv OHIM-a — Compañía Vinícola del Norte de España (ICE IMPERIAL)

21.12.2013   
            
            
               HR
            
            
               Službeni list Europske unije
            
            
               C 377/18
            
         Tužba podnesena 21. listopada 2013. — MHCS protiv OHIM-a — Compañía Vinícola del Norte de España (ICE IMPERIAL)
   (Predmet T-555/13)
   2013/C 377/41
   Jezik na kojem je tužba podnesena: engleski
   
      Stranke
   
   
      Tužitelj: MHCS (Epernay, Francuska) (zastupnici: P. Boutron, N. Moya Fernández i L.-É. Balleydier, odvjetnici)
   
      Tuženik: Ured za usklađivanje na unutarnjem tržištu (žigovi i dizajni)
   
      Druga stranka u postupku pred žalbenim vijećem: Compañía Vinícola del Norte de España, SA (La Guardia, Španjolska)
   
      Tužbeni zahtjevi
   
   Tužitelj od Općeg suda zahtijeva da:
   
               —
            
            
               ukine odluku drugog žalbenog vijeća Ureda za usklađivanje na unutarnjem tržištu (žigovi i dizajni) od 14. kolovoza 2013. u predmetu R 2588/2011-2;
            
         
               —
            
            
               prihvati prijavu žiga Zajednice br. 8 837 379 za verbalni žig „ICE IMPERIAL” za proizvode iz razreda 33;
            
         
               —
            
            
               naloži tuženiku i intervenijentu snošenje troškova ovog postupka, kao i troškova postupka pred OHIM-om.
            
         
      Tužbeni razlozi i glavni argumenti
   
   
      Podnositelj prijave žiga Zajednice: tužitelj
   
      Predmetni žig Zajednice: verbalni žig „ICE IMPERIAL” za proizvode i usluge iz razreda 32, 33 i 43 — prijava žiga Zajednice br. 8 837 379
   
      Nositelj žiga ili znaka navedenog u postupku prigovora: druga stranka u postupku pred žalbenim vijećem
   
      Žig ili znak naveden u prigovoru: registracija figurativnog žiga Zajednice br. 237 875 za „sve vrste vina osim pjenušavih vina i sherryja” iz razreda 33; španjolska registracija figurativnog žiga br. 95 020 za „sve vrste vina osim pjenušavih vina i sherryja” iz razreda 33; španjolska registracija verbalnog žiga „IMPERIAL” br. 1 508 304 za „vina” iz razreda 33
   
      Odluka Odjela za prigovore: prigovor je prihvaćen za sve sporne proizvode
   
      Odluka žalbenog vijeća: žalba je odbijena
   
      Tužbeni razlozi: povreda članka 42. stavaka 2. i 3. Uredbe o žigu Zajednice i pravila 22. stavka 3. Uredbe Komisije (EZ) br. 2868/95 od 13. prosinca 1995.